stanford-oval/wikipedia huggingface dataset:
บุตรศรัณย์ ทองชิว
ผลงาน > มิวสิกวิดีโอ

| มิวสิกวิดีโอ |
| --- | --- | --- | --- |

| ปี | เพลง | นักร้อง |  |
| พ.ศ. 2549 | ตั๋วเที่ยวเดียว | โสภณ พานทอง |  |
| พ.ศ. 2549 | ประเดิม | โสภณ พานทอง |  |
| พ.ศ. 2549 | รูป รส กลิ่น เสียง | โสภณ พานทอง |  |
| พ.ศ. 2552 | ภาษาใจ | มิวสิกวิดีโอของตัวเอง |  |
| พ.ศ. 2562 | Lover Coaster | Windy Sugar (วิน-น้ำตาล) |  |
ผลงาน > ภาพยนตร์

| ปี | เรื่อง | รับบทเป็น | หมายเหตุ |
| --- | --- | --- | --- |
| 2551 | เทวดาท่าจะเท่ง | อมยิ้ม | นางเอก |
ผลงาน > ละครโทรทัศน์

| ปี | เรื่อง | รับบทเป็น | หมายเหตุ |
| --- | --- | --- | --- |
| 2552–2559 | ผู้กองเจ้าเสน่ห์ | ร.ต.ท.บุตรศรัณย์ วิทยเขตปภา (หมวดรัน) | ละครซิตคอม   ช่อง 3–ช่องวัน |
| 2554 | ข้ามเวลาหารัก | ปิ่นนภา | นางร้าย   ช่อง 5 |
| 2559 | เราเกิดในรัชกาลที่ ๙ เดอะซีรีส์ | ร.ต.ท.บุตรศรัณย์ วิทยเขตปภา (หมวดรัน) | ละครเทิดพระเกียรติ   ช่องวัน |
| 2561 | พ่อปลาไหล | มาริษา ภมรวงศ์ (มิ้นท์) | นางรอง   ช่อง 8 |
คอนเสิร์ต

| ปี | ชื่อคอนเสิร์ต | วันแสดง | สถานที่จัดการแสดง | จำนวนรอบ | หมายเหตุ |
| --- | --- | --- | --- | --- | --- |
| พ.ศ. 2557 | 10 Years of Love The star in Concert | 27 มิถุนายน – 29 มิถุนายน พ.ศ. 2557 | อิมแพ็ค อารีน่า เมืองทองธานี | 3 | การรวมตัวครั้งประวัติศาสตร์ของ 50 ศิลปิน THE STAR ใน CONCERT ครั้งยิ่งใหญ่ |

| พ.ศ. 2558 | The Star 5 We Sing Together | 28 พฤศจิกายน พ.ศ. 2558 | หอศิลปวัฒนธรรมแห่งกรุงเทพมหานคร | 1 | คอนเสิร์ตรวมรุ่นเดอะสตาร์ปี 5 เพื่อการกุศล |
แหล่งข้อมูลอื่น

เว็บไซต์หลักของน้ำตาล เดอะ สตาร์ 5[ลิงก์เสีย]
Facebook Fan page ของน้ำตาล เดอะสตาร์ 5
น้ำตาล เว็บไซต์ไฮไฟฟ์
อินสตาแกรมน้ำตาล บุตรศรัณย์
| ด ค กเดอะสตาร์ ค้นฟ้าคว้าดาว |
| --- | --- |
ฤดูกาล:  1  2  3  4  5  6  7  8  9  10  11  12  ไอดอล  2022 
พิธีกร:  ณัฐฐาวีรนุช ทองมี  พนมกร ตังทัตสวัสดิ์  ภคชนก์ โวอ่อนศรี  เอกชัย เอื้อสังคมเศรษฐ  วราวุธ โพธิ์ยิ้ม  พีรวัส แสงโพธิรัตน์ 
กรรมการ:  เพชร มาร์  สุธีศักดิ์ ภักดีเทวา  อรนภา กฤษฎี  ยุทธนา บุญอ้อม  เมทินี กิ่งโพยม  ปองศักดิ์ รัตนพงษ์  ทรงยศ สุขมากอนันต์  ณพสิน แสงสุวรรณ  ธนนท์ จำเริญ  ศรัณย์รัชต์ ดีน  ธนิดา ธรรมวิมล  จารุวัฒน์ เชี่ยวอร่าม 
ผู้ชนะเลิศ:  สนธยา ชิตมณี  อรรถพล ประกอบของ  อาณัตพล ศิริชุมแสง  วิชญาณี เปียกลิ่น  สหรัฐต์ หิรัญญ์ธนภูวดล  นภัทร อินทร์ใจเอื้อ  ยุทธนา เปื้องกลาง  จารุวัฒน์ เชี่ยวอร่าม  วราวุธ โพธิ์ยิ้ม  กรณ์ ศิริสรณ์  ระดับดาว ศรีระวงศ์  กฤษฎา จันทร์ดี  สหรัฐ เทียมปาน  เจตพล กนิษฐชาต 
รองชนะเลิศ:  ปิยนุช เสือจงพรู  รณวีร์ เสรีรัตน์  สุกฤษฎิ์ วิเศษแก้ว  ศุภรุจ เตชะตานนท์  อรุณพงศ์ ชัยวินิตย์  เรืองฤทธิ์ ศิริพานิช  นท พนายางกูร  ธนทัต ชัยอรรถ   ณศรัณย์ จุมพลวิวัฒน์  ณพัทร์พล จรรยาศิริกุล  ลินทร์พิตา จินดาภู  พรชนก เลี่ยนกัตวา  พงศ์รชตะ ไชยศิวามงคล  ญาณาธิป ใจจุล 
บุคคลอื่นที่มีชื่อเสียง:  นภัสสร สุวรรณานนท์  สุรัตน์ติกานต์ พรรคเจริญ  เหมือนแพร พานะบุตร  กรณ์ภัสสร ด้วยเศียรเกล้า  บุตรศรัณย์ ทองชิว  ภาคิน คำวิลัยศักดิ์  ภูหิรัณย์ หล่อเสถียรธารี  ภูริกูลกฤษฎ์ ชูศักดิ์สกุลวิบูล  ภาวิดา มอริจจิ  ลาภิสรา อินทรสูต  กรวิชญ์ สูงกิจบูลย์  อิสริยะ ภัทรมานพ  อติรุจ กิตติพัฒนะ  ศุภัคชญา สุขใบเย็น  ณัฐจารี หรเวชกุล  กันต์ธีร์ ปิติธัญ  เกวลิน พูลภีไกร  ธนโชติ กุสุมรสนานันท์  รวิสรารัตน์ พิบูลภานุวัธน  กฤษกร กนกธร  ปนัสยา กิตติกถากุล  รติพันธ์ พันธ์พินิจ  ฟาติมา เดชะวลีกุล 
ดูเพิ่มเติม:  เอ็กแซ็กท์  ซีเนริโอ  จีเอ็มเอ็ม แกรมมี่  โมเดิร์นไนน์ทีวี  แอ็กซ์ แชนแนล  เดอะ วัน เอ็นเตอร์ไพรส์  ช่องวัน 31  เดอะสตาร์วันนี้  10 Years of Love เดอะสตาร์ ทีวี สเปเชียล 
| ด ค กเดอะสตาร์ ค้นฟ้าคว้าดาวปี 5 |
| --- | --- |
 น้ำตาล  ฟลุค  แกรนด์  สิงโต  ดิว  นัท  โส  กิ่ง 
 แม่แบบ:เดอะสตาร์ ค้นฟ้าคว้าดาว ฤดูกาลที่ 4 (2551) ฤดูกาลที่ 5 (2552) ฤดูกาลที่ 6 (2553)
ฆนัท โรจนัย

| ณคุณ โรจนัย |
| --- | --- |
ชื่อเกิด: ฆนัท โรจนัย
เกิด: 11 กุมภาพันธ์ พ.ศ. 2537 (30 ปี) จังหวัดราชบุรี ประเทศไทย
อาชีพ: นักแสดง นายแบบ
ปีที่แสดง: พ.ศ. 2556–ปัจจุบัน
ผลงานเด่น: คุณเล็ก - เสน่หาสัญญาแค้น (2557)  พฤกษ์ - ร้อยเล่ห์มารยา (2563)  พีท - เกมปรารถนา (2565)  อัษฎา - ปมเสน่หา (2565)  ยศ - หมอหลวง (2566)
สังกัด: โพลีพลัส (2555–2559) สถานีวิทยุโทรทัศน์ไทยทีวีสีช่อง 3 (2560–ปัจจุบัน)
ณคุณ โรจนัย (เกิด 11 กุมภาพันธ์ พ.ศ. 2537) ชื่อเล่น บ้าน เป็นนักแสดงและนายแบบชาวไทย มีผลงานที่ทำให้เป็นที่รู้จักคือ ยู-พรินซ์ซีรีส์ ตอน สิบทิศ รับบท “คีย์“ เสน่หาสัญญาแค้น รับบท “คุณเล็ก“
ประวัติ

ณคุณ เกิดและเติบโตที่ จังหวัดราชบุรี สำเร็จการศึกษาชั้นมัธยมศึกษาตอนปลายที่ Hawaii Preparatory Academyเป็นโรงเรียนเอกชนในเมืองไวเมอา รัฐฮาวาย สหรัฐอเมริกา และจบการศึกษาจาก คณะสถาปัตยกรรมศาสตร์และการออกแบบ (อินเตอร์) มหาวิทยาลัยเทคโนโลยีพระจอมเกล้าธนบุรี เมื่อวันศุกร์ที่ 18 พฤศจิกายน พ.ศ. 2559
โดยมีผลงานที่ผ่านมาคือถ่ายโฆษณาให้กับแบรนด์ต่าง ๆ รวมถึงได้แสดงมิวสิควิดีโอ เพลงประกาย ของ ซิงกูล่าร์ และ เพลงด้วยใจของเรา ของ ภูริต ภิรมย์ภักดี
ผลงาน > ละคร

| พ> ศ. | เรื่อง | รับบท | ออกอากาศ |
| --- | --- | --- | --- |
| 2556 | ซินเดอเรลล่ารองเท้าแตะ | โจ๊ก (รับเชิญ) | ช่อง 7 |
| 2557 | เสน่หาสัญญาแค้น | คุณเล็ก | ช่อง 3 |
| 2561 | ลิขิตรัก | ดอม (รับเชิญ) | ช่อง 3 |
| 2562 | ตุ๊กตาผี | หมวดคมสัน | ช่อง 3 |
| 2562 | เขาวานให้หนูเป็นสายลับ | พ.ต.ต. ทวนเทพ ชำนาญกิจ (วัยหนุ่ม) (รับเชิญ) | ช่อง 3 |
| 2563 | ร้อยเล่ห์มารยา | พฤกษ์ | ช่อง 3 |
| 2565 | เกมปรารถนา | พีท | ช่อง 3 |
| 2565 | ปมเสน่หา | อัษฎา | ช่อง 3 |
| 2565 | บุพเพร้อยร้าย | ปรเมศร์ | ช่อง 3 |
| 2566 | หมอหลวง | ยอด | ช่อง 3 |
ผลงาน > ซีรีส์

รูมอะโลน ตอน ไม่ยอมรัก / หรือ / ไม่ยอมรับ รับบท โฮม
U-Prince Series ตอน สิบทิศ รับบท คีย์
ผลงาน > มิวสิควิดีโอ

เพลง ประกาย - ซิงกูล่าร์
เพลง ด้วยใจของเรา - ภูริต ภิรมย์ภักดี
เพลง คนดีนาทีสุดท้าย โฟร์-มด
สมชัย ศรีสุทธิยากร

ระวังสับสนกับ สมชัย จึงประเสริฐ
| รองศาสตราจารย์สมชัย ศรีสุทธิยากรม> ป.ช. ม.ว.ม. |
| --- | --- |


กรรมการการเลือกตั้ง
ดำรงตำแหน่ง 13 ธันวาคม พ.ศ. 2556 – 20 มีนาคม พ.ศ. 2561
 
ข้อมูลส่วนบุคคล
เกิด: 23 ตุลาคม พ.ศ. 2501 (66 ปี) อำเภอเมืองสมุทรสาคร จังหวัดสมุทรสาคร ประเทศไทย
พรรคการเมือง: ประชาธิปัตย์ (2561–2562) เสรีรวมไทย (2564–2566)
คู่สมรส: จิราวดี ศรีสุทธิยากร (เสียชีวิต) สุกัญญา นิลสม (2561–ปัจจุบัน)

รองศาสตราจารย์ สมชัย ศรีสุทธิยากร ม.ป.ช. ม.ว.ม. (เกิด 23 ตุลาคม พ.ศ. 2501) นักวิชาการชาวไทย อดีตข้าราชการบำนาญมหาวิทยาลัยธรรมศาสตร์ อดีตกรรมการการเลือกตั้ง (กกต.) ด้านกิจการบริหารจัดการเลือกตั้ง อดีตสมาชิกพรรคประชาธิปัตย์ และเมื่อวันที่ 30 ต.ค. 2564  นายสมชัย ศรีสุทธิยากร ได้สมัครเป็นสมาชิกพรรคเสรีรวมไทย (สร.)รับตำแหน่งประธานยุทธศาสตร์และนโยบายพรรคเสรีรวมไทย ก่อนลาออกใน วันที่ 9 มิถุนายน พ.ศ. 2566
ประวัติ

เป็นชาวจังหวัดสมุทรสาคร จบการศึกษารัฐประศาสนศาสตร์จากมหาวิทยาลัยสงขลานครินทร์ (ม.อ.) และสถาบันบัณฑิตพัฒนบริหารศาสตร์ (สพบ.) รับราชการเป็นอาจารย์คณะรัฐศาสตร์ มธ. ตำแหน่งสุดท้ายเป็นรองอธิการบดี ฝ่ายวางแผนพัฒนาและเทคโนโลยี มธ. เคยมีประสบการณ์เป็นกรรมการองค์กรกลางการเลือกตั้งเมื่อ พ.ศ. 2536 เป็นกรรมการและเลขานุการมูลนิธิองค์กรกลางเพื่อประชาธิปไตย (พีเน็ต) เมื่อ พ.ศ. 2540–2545
นอกจากนี้ รองศาสตราจารย์สมชัย ยังเป็นเจ้าของตำรา ‘คู่มือความสามารถทั่วไป สอบบรรจุเข้าเป็นราชการพลเรือน ก.พ.’ และเปิดบรรยายติวสอบภาค ก. เพื่อรับราชการท้องถิ่น เกี่ยวกับ กม. 11 ฉบับ นับแต่รัฐธรรมนูญแห่งราชอาณาจักรไทย   พรบ.การบริหารราชการแผ่นดิน พรบ.ท้องถิ่น ต่าง ไปจนถึง ระเบียบงานสารบรรณ
ประวัติการศึกษา

มัธยมศึกษา โรงเรียนสวนกุหลาบวิทยาลัย
รัฐประศาสนศาสตรบัณฑิต (ทฤษฎีการบริหารทั่วไป) เกียรตินิยมอันดับสอง[ต้องการอ้างอิง] คณะวิทยาการจัดการ มหาวิทยาลัยสงขลานครินทร์
พัฒนบริหารศาสตรมหาบัณฑิต (รัฐประศาสนศาสตร์) เกียรตินิยมดีมาก คณะรัฐประศาสนศาสตร์ สถาบันบัณฑิตพัฒนบริหารศาสตร์
ประกาศนียบัตรระดับสูง หลักสูตรการเมืองการปกครองในระบอบประชาธิปไตย สำหรับนักบริหารระดับสูง รุ่นที่ 4 สถาบันพระปกเกล้า
ประสบการณ์การทำงาน

พ.ศ. 2553 ที่ปรึกษาการจัดทำแผนพัฒนาบุคลากร สถาบันคุ้มครองผู้บริโภคในกิจการโทรคมนาคม
พ.ศ. 2553 ที่ปรึกษาการจัดทำแผนยุทธศาสตร์ กรมการข้าว กระทรวงเกษตรและสหกรณ์
พ.ศ. 2553 ที่ปรึกษาการจัดทำแผนยุทธศาสตร์ข้าว ในส่วนการตลาดภายในประเทศ และการบริหารจัดการขนส่งและบริการ (Logistics) กรมการค้าภายใน กระทรวงพาณิชย์
พ.ศ. 2552–2553 ที่ปรึกษาในการจัดการให้มีกระบวนการสรรหาสมาชิกสภาที่ปรึกษาเศรษฐกิจและสังคมแห่งชาติชุดที่ 3
พ.ศ. 2552 ที่ปรึกษาในการจัดระบบการเสริมสร้างความรู้ความเข้าใจและการมีส่วนร่วมของประชาชนในกระบวนการสรรหาสมาชิกสภาที่ปรึกษาเศรษฐกิจและสังคมแห่งชาติชุดที่ 3 โดยทำหน้าที่จัดเวทีสาธารณะในพื้นที่ต่าง ๆ 9 เวที ใน 9 จังหวัด กระจายในภูมิภาคต่าง ๆ ทั่วประเทศ
พ.ศ. 2550 กรรมาธิการวิสามัญปฏิรูปการเมือง สภานิติบัญญัติแห่งชาติ
พ.ศ. 2550 หัวหน้าทีมที่ปรึกษาในการประเมินผลการทำงานของกองทุนในสังกัดกระทรวงการคลัง จำนวน 5 กองทุน ได้แก่ กองทุนคุ้มครองเด็ก กองทุนผู้สูงอายุ  กองทุนแก้ปัญหาหนี้สินข้าราชการครู กองทุนรวมแก้ไขปัญหาหนี้สินเกษตรกร และกองทุนแก้ไขปัญหาราคาอ้อยและน้ำตาล
พ.ศ. 2550 ที่ปรึกษาการประเมินผลการใช้เครื่องมือสมัยใหม่ในการบริหาร  สำนักงานคณะกรรมการพัฒนาระบบราชการ (ก.พ.ร.)
พ.ศ. 2548–2553 ที่ปรึกษาการวางแผนยุทธศาสตร์ (Strategic Plan) แผนบริหารการเปลี่ยนแปลง (Blueprint for Change) แผนจัดการความรู้ (KM.) แผนพัฒนาคุณภาพการบริหารการจัดการ (PMQA) และ การจัดทำคำรับรองการปฏิบัติราชการและตัวชี้วัดผลสำเร็จในการทำงาน (KPIs.) สำนักงานสภาที่ปรึกษาเศรษฐกิจและสังคมแห่งชาติ
พ.ศ. 2548 ที่ปรึกษาด้านการวางแผนยุทธศาสตร์ และแผนปฏิบัติราชการ 4 ปี กระทรวงแรงงาน
พ.ศ. 2548 ที่ปรึกษาการวางแผนยุทธศาสตร์ และแผนปฏิบัติราชการ 4 ปี วุฒิสภา
พ.ศ. 2547–2548 ที่ปรึกษาการทำแผนข้อเสนอการเปลี่ยนแปลง (Blueprint for Change) จังหวัดสมุทรสาคร
พ.ศ. 2547–2548 ที่ปรึกษาการวางแผนยุทธศาสตร์กลุ่มจังหวัด ภาคกลางตอนใต้ 4 จังหวัด (สมุทรสาคร สมุทรสงคราม เพชรบุรี ประจวบคีรีขันธ์)
พ.ศ. 2547–2548 หัวหน้าทีมที่ปรึกษาในการประเมินการทำงานตามยุทธศาสตร์และแผนการปฏิบัติงานของกระทรวงมหาดไทย ในนามของคณะกรรมการพัฒนาระบบราชการ (กพร.) และบริษัท TRIS
พ.ศ. 2547 หัวหน้าทีมที่ปรึกษา การประเมินผลการปฏิบัติงานผู้ว่าราชการจังหวัดแบบบูรณาการ 2 จังหวัดชายแดนภาคใต้ (สงขลา สตูล) บริษัท Thai Rating and Information Services (TRIS)
พ.ศ. 2545 หัวหน้าทีมที่ปรึกษาด้านมวลชนสัมพันธ์  โครงการเส้นทางลัดสู่ภาคใต้ (แหลมผักเบี้ย) โดยจัดเวทีรับฟังความคิดเห็นของประชาชนใน 4 จังหวัด คือ นครปฐม สมุทรสาคร  สมุทรสงคราม และเพชรบุรี จำนวน 60 เวที
พ.ศ. 2561 สมชัยถูกถอดจากตำแหน่ง กกต. ด้วยคำสั่งหัวหน้าคณะรักษาความสงบแห่งชาติ (คสช.) เมื่อวันที่ 20 มีนาคม พ.ศ. 2561
ความเห็นทางการเมือง

หลัง คสช. มีประกาศให้เลื่อนการเลือกตั้งสมาชิกสภาท้องถิ่นหรือผู้ปกครองท้องถิ่น สมชัยเห็นว่า การเลือกตั้งท้องถิ่นจะกลับมาเป็นปกติเมื่อมีรัฐธรรมนูญฉบับใหม่ เขากล่าวว่าการหาบุคคลที่มีคุณสมบัติตามที่ คสช. กำหนดจะไม่เป็นปัญหา และ กกต. พร้อมมีส่วนในกระบวนการสรรหา
สมชัยกล่าวในคำแถลงซึ่งชี้ความแตกต่างระหว่างเหตุการณ์ในประเทศไทยและประเทศสกอตแลนด์ในคราวร่วมสังเกตการณ์การลงประชามติเอกราชสกอตแลนด์ พ.ศ. 2557 ว่า "ผู้สนับสนุนเอกราชของสกอตแลนด์และผู้คัดค้านเป็นมิตรต่อกัน ต่างฝ่ายต่อสู้ด้วยเหตุผล ไม่มีความรุนแรง"
สมชัยแสดงความเห็นเกี่ยวกับการขายเสื้อรณรงค์ไม่รับรัฐธรรมนูญว่าอาจจะเข้าข่ายการกระทำความผิดตาม พระราชบัญญัติว่าด้วยการออกเสียงประชามติร่างรัฐธรรมนูญ พ.ศ. 2559 มาตรา 61 (1) ซึ่งมีโทษจำคุกไม่เกิน 10 ปี และปรับไม่เกินสองแสนบาท ทั้งนี้ ศาลอาจสั่งให้เพิกถอนสิทธิเลือกตั้งมีกำหนดไม่เกิน 5 ปีด้วยก็ได้
สมชัยกล่าวต่ออีกว่า ส่วนมาตรา 56 ของร่างพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ. … ห้ามมิให้เจ้าหน้าที่ของรัฐใช้ตำแหน่งหน้าที่โดยมิชอบด้วยกฎหมาย กระทำการใด ๆ เพื่อเป็นการให้คุณหรือเป็นโทษแก่ผู้สมัครหรือพรรคการเมือง กรณีนี้ คสช. ไม่ได้มีสถานะเป็นเจ้าหน้าที่ของรัฐ (ไม่ใช่ข้าราชการ พนักงานราชการ ลูกจ้างประจำ ลูกจ้างชั่วคราว หรือพนักงานของรัฐ) แต่ คสช. สามารถใช้อำนาจหน้าที่ผ่านเจ้าหน้าที่ของรัฐได้ดังนั้น จึงจำเป็นต้องระมัดระวังอย่างยิ่งในการใช้อำนาจดังกล่าวที่อาจเป็นคุณหรือโทษแก่ผู้สมัครหรือพรรคการเมือง และมาตรา 169 (4) ของรัฐธรรมนูญ กำหนดว่า คณะรัฐมนตรีต้องไม่ใช้ทรัพยากรของรัฐหรือบุคลากรของรัฐเพื่อกระทำการใดอันอาจมีผลต่อการเลือกตั้ง กรณีนี้เป็นการบังคับในช่วงที่มีพระราชกฤษฎีกากำหนดให้มีการเลือกตั้ง ดังนั้น คสช. ที่ดำรงตำแหน่งเป็นรัฐมนตรีจำเป็นต้องระมัดระวังอย่างยิ่งในการดำเนินการใด ๆ ที่อาจมีผลต่อการเลือกตั้ง
ต่อมา สมชัยได้โพสต์เฟซบุ๊กส่วนตัวว่าได้เตรียมเข้าไปสมัครเป็นสมาชิก พรรคประชาธิปัตย์ ณ ที่ทำการพรรคประชาธิปัตย์ ในวันอาทิตย์ที่ 25 พฤศจิกายน พ.ศ. 2561 เวลา 14.00 น. และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562ได้ลงสมัครรับเลือกตั้งสมาชิกสภาผู้แทนราษฎร เขต 2 จังหวัดสมุทรสาคร ในนามพรรคประชาธิปัตย์ แต่ไม่ได้รับการเลือกตั้ง
ในวันอังคารที่ 4 มิถุนายน พ.ศ. 2562 เวลา 19.30 น. ก่อนวันประชุมร่วมกันของรัฐสภาเพื่อลงมติเลือกนายกรัฐมนตรี ซึ่งพรรคประชาธิปัตย์ประกาศเข้าร่วมรัฐบาลกับพรรคพลังประชารัฐ และมีมติสนับสนุนพลเอกประยุทธ์ จันทร์โอชา ดำรงตำแหน่งนายกรัฐมนตรีอีกสมัย สมชัย ศรีสุทธิยากรได้โพสต์เฟสบุ๊กส่วนตัว ประกาศลาออกจากสมาชิกพรรค โดยกล่าวว่า
ขอบคุณ พรรคประชาธิปัตย์ ที่เคยให้โอกาสลงรับสมัครเลือกตั้ง และให้การสนับสนุนต่าง ๆ ทำให้มีประสบการณ์ที่ไม่มีโอกาสเกิดขึ้นได้ง่าย แต่เมื่อแนวทางอุดมการณ์ที่แตกต่างกัน   คงขออนุญาตที่จะลาออกจากสมาชิกพรรคครับ
ต่อมาในปี พ.ศ. 2563 สมชัยได้เริ่มเขียนนิยายสั้นล้อเลียนการเมืองเผยแพร่ในเฟซบุ๊กส่วนตัว และแฟนเพจที่ลิงก์กับเฟซบุ๊กส่วนตัว ใช้ชื่อว่า "สามก๊กฉบับชาติวิบัติ" โดยมีการประยุกต์เอาสำนวนของวรรณกรรมสามก๊ก ตลอดจนวรรณกรรมอื่น ๆ มาเขียนโดยล้อกับสถานการณ์การเมืองในปัจจุบัน โดยได้มีการรวมเล่มพิมพ์ออกจำหน่ายแล้ว 2 เล่ม
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2552 –  เหรียญจักรพรรดิมาลา (ร.จ.พ.)
แหล่งข้อมูล

สมชัย ศรีสุทธิยากร ที่เฟซบุ๊ก
ฉลอง ภู่สว่าง

| ฉลอง ภู่สว่าง |
| --- | --- |

ข้อมูลพื้นฐาน
รู้จักในชื่อ: เทพเจ้า​แห่งบางโทรัด​
เกิด: 22 มิถุนายน พ.ศ. 2481 ตำบลบางโทรัด อำเภอเมืองสมุทรสาคร จังหวัดสมุทรสาคร
เสียชีวิต: 29 กันยายน พ.ศ. 2564 (83 ปี) อำเภอสารภี​ จังหวัดเชียงใหม่​
แนวเพลง: เพลงลูกทุ่ง
อาชีพ: นักดนตรี นักแต่งเพลง
เครื่องดนตรี: แซ็กโซโฟน
ช่วงปี: 2502-2564
ค่ายเพลง: วงดนตรี​บรรจบเจริญ​พร​วงดนตรีจีระพันธ์​วีรพงษ์
คู่สมรส: คุณสมบูรณ์ ภู่สว่าง (มีบุตรด้วยกัน 2 คน)
ฉลอง ภู่สว่าง (22 มิถุนายน พ.ศ. 2481 - 29 กันยายน พ.ศ. 2564) เป็นนักแต่งเพลงลูกทุ่งชาวไทย
ประวัติ

ครูฉลอง ภู่สว่างเกิดเมื่อวันที่ 22 มิถุนายน พ.ศ. 2481 ที่ ตำบลบางโทรัด อำเภอเมือง จังหวัดสมุทรสาคร บิดาชื่อ นายเหลือบ ภู่สว่าง มารดาชื่อ นางหนู ภู่สว่าง โดยทั้งพ่อและแม่มีอาชีพ ทำนาเกลือ โดยครูฉลอง ภู่สว่าง เป็นบุตรคนที่ 2 ครอบครัวมีบุตรทั้งสิ้น 4 คน  ประกอบด้วยชาย 3 คน หญิง 1 คน
การศึกษา

เนื่องด้วยฐานะทางครอบครัวยากจน เขาจึงเรียนได้เพียงชั้น ป.3 ก็ต้องออกมาทำงานบ้านอยู่ 2 ปีจีงกลับไปเรียนจนจบชั้น ป.4 จาก โรงเรียนเมืองสมุทรสาคร เป็นคนเรียนเก่งแต่ต้องออกมารับจ้างเดินเรือขนส่งเกลือไปขายที่กรุงเทพฯ
หลังจากจบการศึกษาชั้น ประถมศึกษาปีที่ 4 จึงสอบเทียบวุฒิการศึกษา จนได้วุฒิมัธยมศึกษา 3 (ม.ศ.3) ที่โรงเรียน วัดมกุฏกษัตริยาราม
ชีวิตสมรส

ในช่วงเวลาที่ร่วมงานอยู่กับคณะ ดาราน้อย ท่านก็ได้พบคู่รักกับสมบูรณ์ ไชยสุข นางรำสาวสวยจากเมืองเชียงใหม่ หรือปัจจุบันคุณสมบูรณ์ ภู่สว่าง มีบุตรด้วยกัน 2 คน คือ พระเพื่อน พระแพง
เส้นทางสู่การแต่งเพลง > แรงบันดาลใจ

ครั้งหนึ่งอายุประมาณ 14 ปีเรือเกลือได้ไปจอดค้างคืน ที่ท่าน้ำ วัดแหลมสุวรรณาราม ตำบลท่าฉลอม ในคืนนั้นมีงานวัดครูฉลอง ภู่สว่าง จึงได้ไปดูวงดนตรี คณะบางกอกแมมโบ ที่มาเล่นที่วัดบ้านแหลมรวมนักร้องที่มีชื่อเสียงมากมาย สมัยนั้นมีคุณ เอมอร วิเศษสุข คุณสมศรี ม่วงศรเขียว ครู สุรพล สมบัติเจริญ และ คุณเฉลิม (ทหารเรือ) และคุณ สมยศ ทัศนพันธ์ จึงมีโอกาสได้ดูดนตรี ครูฉลอง ภู่สว่าง เห็นนักดนตรีเป่าแซกโซโฟนรู้สึกทึ่งมีปุ่มกดมากมาย ทำไมเขามีเพียง 10 นิ้วจะกดได้หมดเป็นความใฝ่ฝันมาตั้งแต่เด็ก ๆ จึงเกิดแรงบันดาลใจอยากจะได้สวมสูทและยืนเป่าเครื่องดนตรีกลับมาบ้านจึงได้ฝึกหัดสีซอกับลุงเติมครูฉลอง ภู่สว่าง มีโอกาสหยิบแซกโซโฟนมาทดลองเป่า
ครูฉลอง ภู่สว่าง ชอบและรักในการร้องเลงเป็นอย่างมาก เมื่อมีโอกาส
ครูฉลอง ภู่สว่าง ร้องเพลงได้ดีเมื่อมีการประกวดร้องเพลงที่ไหนก็ขึ้นประกวดไปทั่วได้ที่ 1 บ้างไม่ได้บ้างก็ดิ้นรนใฝ่ฝันไปเรื่อย ๆ โดยเคยประกวดร้องเพลงมา 6 เวที ชนะเลิศ 5 เวที โดยเวทีที่ 6 มีคุณ ธานินทร์ อินทรเทพ เข้าประกวดด้วย
เส้นทางสู่การแต่งเพลง > การค้นหาตนเอง

เมื่อปี พ.ศ. 2502 ครูฉลอง ภู่สว่าง อายุครบเกณฑ์ทหาร จึงได้เป็นทหารรับใช้ชาติ 2 ปี โดยเข้าอยู่ในสังกัดหน่วย ทหารเรือ ที่สัตหีบ ชลบุรี มีโอกาสฝึก 2 เดือน แต่เนื่องจากมีความรักในดนตรีเป็นชีวิตจิตใจจึงมีโอกาสย้ายเหล่าไปอยู่ กองดุริยางค์ทหารเรือ ซึ่ง ณ ที่นี่เองที่ทำให้ท่านได้เรียนรู้การเล่นดนตรีหลายชิ้น แต่ที่ถนัดและเชี่ยวชาญที่สุด คือ แซกโซโฟน  เริ่มฝึกเป่าแซกโซโฟนและได้เรียนโน้ตเพลงที่นี่ทำให้มีความสามารถและมีประการณ์มากขึ้นสามารถร้องเพลงแต่งเพลงและเล่นดนตรีได้บ้างพอสมควร
หลังจากรับหน้าที่การเป็นทหารนาน 2 ปี 1 เดือนกว่า ๆ ก็ปลดประจำการกองพันที่ 6 กองทัพอากาศ ชักชวนให้ไปอยู่เพราะเห็นความสามารถของครูฉลอง ภู่สว่างโดยมีคนบอกว่าฝึก 6 เดือนจะติดยศจ่าให้ โดยที่ผ่านมาทำให้ครูฉลอง ภู่สว่าง ได้มีโอกาสได้เรียนรู้วิธีแต่งเพลงเพิ่มเติมจาก ครูชาญชัย บัวบังศร เส้นทางการเป็นนักแต่งเพลงจึงเริ่มบังเกิดขึ้น
เมื่อปลดจากเกณฑ์ทหาร ครูฉลองก็ไปสมัครเป็นนักร้องและนักดนตรีอยู่กับรำวง คณะ ดาราน้อย ที่จังหวัดชลบุรี เล่นดนตรีร้องเพลงมีรายได้คืนละ 200 - 300 บาทและติดสาวรำวง มีนักร้องร่วมรุ่นหลายคน เช่น  เรียม ดาราน้อย บุปผา สายชล บรรจบ เจริญพร และ พนม นพพร เป็นต้น จนในที่สุดเหลือครูฉลอง ภู่สว่าง อยู่คนเดียวอยู่กับคณะรำวงได้ 5 ปี ก็ออกจากรำวง คณะ ดาราน้อย ก็กลับมาบ้านที่บางโทรัดทำงานอยู่ระยะหนึ่ง จากนั้นก็ไปอยู่กับวงดนตรี พนม นพพร และวงดนตรีของ บุปผา สายชล
ต่อมาครูฉลอง ภู่สว่างแต่งงานและมีลูก 2 คนจึงเปลี่ยนอาชีพเป็นพายเรือค้าขาย หันไปทำอาชีพพ่อค้าเรือทราย โดยลงทุนซื้อเรือบรรทุกทรายไว้ลำหนึ่ง ล่องขายระหว่างกรุงเทพ-จังหวัดราชบุรี โดยยึดอาชีพนี้อยู่ 2 ปี แต่กิจการไม่ดีมีหนี้สินมากมายและเห็นว่าไม่ใช่อาชีพที่ตนเองชอบและถนัด จึงตัดสินใจขายเรือได้เงินมาหมื่นกว่าบาท แบ่งเงินไปซื้อ แซกโซโฟนมา 1 ตัวราคาสองพันบาทจนทำให้ชาวบ้าน บ้านใกล้เรือนเคียงหนวกหูและเริ่มหัดแต่งเพลงถึงตีหนึ่งตีสองไม่ได้หลับไม่ได้นอน จนภรรยาก็บ่นว่า "เขียนไปทำไม? เขียนแล้วจะเอาไปให้ใคร?" ครูฉลอง ภู่สว่างจึงหวังลึก ๆ ว่าสักวันหนึ่งต้องทำตามความฝันให้ได้
ครูฉลอง ภู่สว่าง ได้ออกตระเวนเล่นดนตรีเคยเป็นนักดนตรีประจำ กองดุริยางค์ทหารเรือ  เป็นกองเชียร์รำวง และเดินสายเล่นวงดนตรีกับหลาย ๆ วง เช่น วงดนตรีจุฬารัตน์ ของครูมงคล อมาตยกุล  วงของ ศรีไพร ใจพระ บุปผา สายชล เสน่ห์ โกมารชุน ชาตรี ศรีชล และในที่สุดก็มาเป็นนักดนตรีประจำวง บรรจบ เจริญพร
เส้นทางสู่การแต่งเพลง > เป็นนักแต่งเพลงเต็มตัว

ครูฉลอง ภู่สว่าง เขียนเพลงจริงจัง เมื่ออายุ 21 ปี ณ วง บรรจบ เจริญพร ทำให้ชื่อของ ฉลอง ภู่สว่าง เกิดขึ้นในวงการเพลง เมื่อครูฉลอง ภู่สว่างได้นำเพลงที่ตัวเองแต่งไว้มาให้นักร้องประจำวงคนหนึ่งบันทึกเสียง 3 เพลง
เพลง ลาก่อนความโกหก
เพลง คำสั่งคุณหมอ
เพลง ปีวอกหลอกพี่
ร้องโดยนักร้องชื่อ บุญมี ต่อมาเปลี่ยนเป็น ระพิน ภูไท และได้เปิดออกอากาศทางสถานีวิทยุได้รับความนิยมพอสมควร
ต่อมาครูฉลอง ภู่สว่าง ต้องออกจาก วงบรรจบ เจริญพร ครูฉลอง ภู่สว่าง จึงนำนักร้องที่ท่านสร้าง มาอยู่กับวง ลูกทุ่งเสียงทอง ของนายห้าง ประกิจ ศุภวิทยาโภคี (นายห้างซิมสัน) และในที่สุดก็ตั้งวงดนตรีเป็นของตัวเอง นายห้างได้ตั้งวงให้ใหม่ ชื่อวง พิณศรีวิชัย วางตำแหน่ง ระพิน ภูไท เป็นหัวหน้าวง จากนั้นครูฉลอง ภู่สว่าง ก็ได้เริ่มแต่งเพลงต่าง ๆ ขึ้นมาอีกมากมายหลายเพลงเขียนให้ ระพิน ภูไท ร้อง 10 กว่าเพลง (รายชื่อเพลงดังตารางด้านล่าง) ซึ่งเพลงเหล่านี้ดังเกือบหมดทุกเพลง และอื่น ๆ ให้กับศิลปินมากมายที่ไม่ได้กล่าวถึง อีกหลายเพลง
เมื่อครูฉลอง ภู่สว่าง ค้นพบว่าตนเองชอบแต่งเพลง จึงไม่รอช้าจึงแต่งเพลงให้ ภูษิต ภู่สว่าง ดังทั้ง 2 เพลง ได้แก่
เพลง กัมพูชาที่รัก
เพลง หยุดก่อนคนจน
ครูฉลอง ภู่สว่าง ได้แต่งเพลงให้กับ มานะ ตั้งชื่อให้ว่า จีระพันธ์ วีระพงษ์
เพลง ไก่นาตาฟาง
เพลง เจ้าสินอนกอดไผ
เพลง คุณนายใจบุญ เขียนเพลงแรกให้ร้องในร่องเดียวกับ ระพิน ภูไท
เพลง กลัวกรุงเทพ
เพลง เจ้าซินอนกอดไผ
เพลง คนจนไม่หวาน
เพลง เมษาเศร้า
ครูฉลอง ภู่สว่าง สร้างเสกศักดิ์ ภู่กันทอง ด้วยเพลง
เพลง ขันหมอกเศรษฐี
เพลง โสภาใจดำ
เพลง แม่ดาวชาวไร่
ครูฉลอง ภู่สว่าง สร้าง ชายธง ทรงพล ด้วยเพลง
เพลง ปู่ไข่ไก่หลง
เพลง หน้าไม่ทันสมัย
เพลง ผู้หญิงหน้าเงิน
เพลง เก่าจากไหน มาใหม่ที่นี่
เพลง จอดป้ายตามเมีย
เพลง ผัวเผลอ มีชู้ และอื่น ๆ
ครูฉลอง ภู่สว่าง สร้าง ดาวไทย ยืนยง ด้วยเพลง
เพลง แผลเป็น และอื่น ๆ
ครูฉลอง ภู่สว่าง สร้าง ศรชัย เมฆวิเชียร ด้วยเพลง
เพลง พายงัด
เพลง อ้อนจันทร์
เพลง จูบไม่หวาน
เพลง คนงามลืมด้ามเคียว
เพลง รอยแผลเป็น
เพลง ปลูกหอรอน้อง
เพลง ไม่ดังบ้างก็แล้วไป และอื่น ๆ
เพลง ลำดวนลืมดง
เพลง แฟนผู้จัดการ
เพลง บขส.รอรัก
เพลง แม่ค้าเมืองนนท์ และอื่น ๆ
การแต่งเพลง

ครูฉลอง ภู่สว่าง เป็นปราชญ์ศิลปินชาวบ้าน ราชาเพลงต่อว่าต่อขานผู้หญิง ที่ยิ่งใหญ่ที่สุด ท่านมีความสามารถอย่างโดดเด่นคนหนึ่งในการเขียนเพลงลูกทุ่ง โดยท่านจะเก่งมากในเรื่องของการประชดประชันผู้หญิงผู้ชาย โดยนำเอาบรรยากาศของบ้านเมืองมาใส่ ทำให้ผู้ฟังนั้นฟังแล้วรู้สึกว่าเรื่องราวของคนในเพลงนั้นเป็นเรื่องจริงขึ้นมา
ครูฉลอง ภู่สว่างนั้นเป็นคนที่มีสัมผัสในทางโปรดิวเซอร์ที่สูงพอ ๆ กับ เต๋อ เรวัติ พุทธินันท์ เพราะสามารถเย็บกระเป๋ารถเมล์อย่าง จีระพันธ์ วีระพงษ์ ให้โด่งดังได้จากเพลง ไก่นาตาฟาง สร้างให้เด็กอู่ซ่อมรถอย่าง ศรชัย เมฆวิเชียร ขึ้นมาเป็นนักร้องดังเช่นเดียวกับทำให้ ระพิน ภูไท ดังได้อีกเหมือนกันโดยที่ว่ากันว่าระพินไม่มีแววอะไรเลยนอกจากเมาไปวัน ๆ ที่ดังสุดและติดหูมาจนถึงปัจจุบัน เช่นเพลง  ปูไข่ไก่หลง ที่ครูฉลองเขียนให้ ชายธง ทรงพล  ที่ร้องว่า
ช่างเถอะคนงาม ขอปล่อยตาม ตามวาสนา พี่ไม่มีปริญญาขวัญตามองหน้าทำเมิน ลืมได้ ลืมไป ลืมไปลืมได้ก็เชิญ พี่จนคนไร้เงิน เดินย่ำต๊อกน้องบอกว่าโซ..
นอกจากเพลงนี้ยังมี ไก่นาตาฟาง จีระพันธ์ วีระพงษ์ คนดังลืมหลังควาย พุ่มพวง ดวงจันทร์ คุณนายโรงแรม ที่ร้องโดย ระพิน ภูไท
ในระยะที่ครูฉลอง ภู่สว่าง มีชื่อเสียงได้มีคนไปมาหาสู่มากบางคนมาขอความรู้จากเพลงบางคนมาฝึกร้องเพลงโดยเริ่มจากเลียนแบบนักร้องที่มีชื่อเสียงจนมีเอกลักษณ์เฉพาะของตนเองนักร้องที่มีชื่อเสียงที่มาหาครูฉลอง ภู่สว่างอยู่เสมอคือ ศรชัย เมฆวิเชียร, สดใส รุ่งโพธิ์ทอง สุนารี ราชสีมา แจ๊ค ธนพล
สมัยก่อนครูฉลองคิดเพลงและแต่งเพลงได้เร็ว เคยเขียนได้ถึง 6 เพลงก็เคย เช่นเพลงประกอบภาพยนตร์เรื่อง เทพเจ้าบางปูน แต่งได้ 6 เพลงได้ค่าเหนื่อยเพลงละ 10,000 บาท 6 เพลงก็ได้ 60,000 บาทซึ่วครูฉลองมักเล่าอย่างภูมิใจว่าวันหนึ่งแต่งเพลงได้ตั้งหกหมื่นบาท
รางวัลเกียรติยศ

รางวัลพระราชทานจากสมเด็จพระนางเจ้าศิริกิตต์พระบรมราชินีนาถ 1 ครั้ง – ในงานกี่งศตวรรษลูกทุ่งไทย
 2521
รางวัลพระราชทานจากสมเด็จพระเทพรัตนราชสุดา 3 ครั้ง
รางวัลพระราชทานเพลงดีเด่น – รางวัลกึ่งศตวรรษเพลงลูกทุ่งไทย ครั้งที่ 1
 2532 จากเพลง คุณนายโรงแรม และ อ้อนจันทร์
รางวัลพระราชทานเพลงดีเด่น – งานกึ่งศตวรรษเพลงลูกทุ่งไทย ครั้งที่ 2
 2534 จากเพลง ปูไข่ไก่หลง
บุคคลเกียรติยศของสมุทรสาคร ครูฉลอง ภู่สว่าง ครูเพลงที่ปั้นให้นักร้องดังได้ในเพลงเดียว ข้อมูลจาก เว็ปไซต์ โรงเรียนวัดหลักสองราษฎร์บำรุง
ช่วงสุดท้ายของชีวิต

ก่อนหน้านั้น ครูฉลองภู่สว่าง ป่วยเป็นโรคมะเร็งลำไส้มาได้ 2-3 ปี คุณหมอได้ทำการรักษาด้วยการผ่าตัดเนื้อร้ายทิ้ง อาการดีขึ้นเป็นลำดับ ต้องไปพบหมอกตามนัด แต่ท่านเป็นคนสมถะ ปล่อยวางกับชีวิต จึงผิดนัดกับหมอในการรักษาบ่อยครั้ง จนวันหนึ่งท่านมีอาการปวดหลังอย่างรุนแรง จนลุกเดินไม่ไหว แต่ก็ยังพูดคุยและทานอาหารได้ และครูได้ปรารภกับภรรยาว่า อยากไปอยู่กับหลานที่เชียงใหม อยากอยู่ที่เชียงใหม่จนกว่าจะเสียชีวิต ภรรยาของครู คือแม่สมบูรณ์ จึงพาท่านมาอยู่เชียงใหม่ ช่วงวันที่ 5 กันยายน 2564 โดยครูดูแจ่มใส ไม่มีท่าทีอาการป่วยรุนแรงขึ้นแต่อย่างใด
จนเช้าวันที่ 29 กันยายน 2564 เวลาประมาณ 8.00 น. ท่านมีอาการนอนแน่นิ่งเหมือนคนเป็นลม หลายไปเรียกท่านก็ไม่ยอมตอบ แต่พอมีสติรับรู้ เมื่อภรรยาและหลานจะพาไปโรงพยาบาล ท่านมีอาการขัดขืน มีเสียงดังในลำคอ เพื่อบอกให้รับรู้ว่าไม่อยากให้พาไป จนในที่สุด ท่านก็จากโลกนี้ไปอย่างสงบ ศิริรวมอายุได้ 83 ปี
พัลลภ ปิ่นมณี

| พลเอกพัลลภ ปิ่นมณีม> ป.ช., ม.ว.ม..ข้อมูลส่วนบุคคล |
| --- | --- |
เกิด: 25 พฤษภาคม พ.ศ. 2479 (88 ปี)
พรรคการเมือง: พรรคเพื่อไทย
การเข้าร่วม พรรคการเมืองอื่น: จปร.7
ศิษย์เก่า: โรงเรียนนายร้อยพระจุลจอมเกล้า
อาชีพ: นายทหาร นักการเมือง
ยศที่ได้รับการแต่งตั้ง
รับใช้:  ไทย
สังกัด: กองทัพบก
ประจำการ: พ.ศ. 2508 - พ.ศ. 2539
ยศ:  พลเอก
ผ่านศึก: สงครามเวียดนาม สงครามกลางเมืองลาว

พลเอก พัลลภ ปิ่นมณี อดีตที่ปรึกษาพรรคเพื่อไทย อดีตที่ปรึกษานายกรัฐมนตรี (ยิ่งลักษณ์ ชินวัตร) อดีตรองผู้อำนวยการกองอำนวยการรักษาความมั่นคงภายใน ฝ่ายการเมือง และอดีตที่ปรึกษารัฐมนตรีว่าการกระทรวงกลาโหม
ประวัติ > ชีวิตส่วนตัว

พัลลภ เกิดเมื่อวันที่ 25 พฤษภาคม พ.ศ. 2479 ที่อำเภอสามพราน จังหวัดนครปฐม  มีชื่อเดิมว่า อำนาจ
ประวัติ > การศึกษา

พัลลภ สำเร็จการศึกษาชั้นมัธยมศึกษาปีที่ 6 จากโรงเรียนอำนวยศิลป์ พระนคร แล้วเข้าศึกษาต่อโรงเรียนเตรียมนายร้อยทหารบก รุ่นที่ 14 และจบการศึกษาจากโรงเรียนนายร้อยพระจุลจอมเกล้า (จปร.7 รุ่นเดียวกับ พล.ต. จำลอง ศรีเมือง, พล.ต. มนูญกฤต รูปขจร, พ.อ.พิเศษ ประจักษ์ สว่างจิตร) และโรงเรียนเสนาธิการทหารบก ชุดที่ 49
การทำงาน > ราชการสงคราม > ประเทศลาว

ปี พ.ศ. 2508 พล.อ. พัลลภ สมัครเข้าเป็นหัวหน้าชุดสตาร์ทีมหรือที่เรียกว่า หน่วยรบพิเศษ เข้าไปปฏิบัติการลับในประเทศลาว และโดยได้เป็นหัวหน้าทีมภารกิจนอกราชการ ลอบสังหารและภารกิจกองโจรในสงครามเวียดนาม โดยในทีมมี 6 คน ทุกคนต้องลาออกจากราชการก่อน ภารกิจคือซุ่มยิงนายทหาร วางระเบิดเส้นทางลำเลียง ตัดกำลังข้าศึกทุกรูปแบบ ร่วมกับทหารลาว ในการโจมตีเวียดนาม รวมทั้งสงครามปราบปรามผู้ก่อการร้ายคอมมิวนิสต์ในประเทศลาว
การทำงาน > ราชการสงคราม > ประเทศเวียดนามใต้

ปี พ.ศ. 2512 ร.อ. พัลลภ ยศในขณะนั้นได้ดำรงตำแหน่งในช่วงสงครามเวียดนาม คือ ผู้บังคับกองร้อยสนับสนุนการรบ กองพันทหารราบที่ 1 กรมทหารราบที่ 1 กองพลทหารอาสาสมัคร ผลัดที่ 1